钦定古今图书集成/明伦汇编/氏族典/第385卷 > 李元庆
## 钦定古今图书集成/明伦汇编/氏族典/第385卷 > 李元庆

按《唐书道孝王元庆传》：“元庆始王汉，后徙陈，出为赵
州刺史。贞观七年，徙王，授豫州刺史。高宗时，历滑州
刺史，以治绩闻，迁徐、沁、卫三州刺史。事母谨，及丧，请
躬修坟墓，诏不听。薨，子诱为嗣王临淮，为澧州刺史，
坐赃削爵，更以次子询之子微嗣，终宗正卿。子炼嗣，
广德中，亦至宗正卿。”